وەگورەی تووڕ "سی بی سی" قوربانیەگە  لەناوڕاس شار تۆێینتۆ وە زەخمداری پەیا کریا، وەرجەیەگ گیانی لەدەسبەێد.
رەقیب تیری براون لە پولیس تورێنتۆ وت: توومەتبارەیل سێ دویەتەلە تەمەن ١٣ ساڵان و سێ دویەت ناخاڵە لە تەمەن چواردە ساڵان و دوو دویەت لە تەمەن شانزە ساڵان بوینە.
دیاری کرد ک ئەو دویەتەیلە لەبان سۆشیال میدیا یەک ناسینە، و هانە ناوچەیلیگ جیاجیا.
براون وتیش: ئەو دویەتەیلە دەسیان لەناو رویداویگتر لە وەختیگ گوزەشتە لە خود شەو ئی تاوانە بویە، وتیش: پولیس دەسنابان چەکەیلیگ لەلای ئەو دویەتەیلە.
پولیس هوشداری لە پەلامارەیل بڕە کەسەیلیگ دا ک نزیک قوربانیەگە بوون تا دزی لەلیان بکەن یا دەسدرویژی لەبانیان بکەن، و وەشیوەیگ هەڕەمەکی نێچیریان هەڵوەژن.
براون وتیش: قوربانیەگە لە دویادویای پایبزەو لە شوینیگ چەودیاری بویە، وەلێ نیەویشم سەرگەردان بویە، هاتێ لەی دویاییە لەوەر بەدبەختی بی ماوا بویە.
ژنیگ ک لە خود شوین قوربانیەگە بویە وت: وەگەرد قوربانیەگە دانیشتوێد جگارە کیشاگە هەنای دویەتەیل هاتنە نزیکی.
دیاری کرد ک پیاوەگە هاتیە دەسمیەتیی بەێد، و خوەی رخی چگە و لەو شوینە وایە، هەناێ دویەتەیل دەس لە پیاوەگە وەشاننە.
